पाएं अपने शहर की ताज़ा ख़बरें और फ्री ई-पेपरडाउनलोड करें
सूबे में तापमान 41 डिग्री तक पहुंच चुका है। अभी एक हफ्ते तक बारिश के आसार नहीं हैं। उमस बढ़ने से एसी, कूलर चलने से बिजली की मांग एकाएक बढ़ गई है। शुक्रवार को अधिकतम मांग 6812 मेगावाट रही। पिछले शनिवार यह 5567 मेगावाट थी। एक सप्ताह में 1245 मेगावाट वृद्धि हुई है। इससे पीएसपीसीएल की चिंता बढ़ गई है। चिंता इसलिए क्योंकि सरकारी, प्राइवेट हाॅस्पिटल्स, ऑक्सीजन प्लांट्स और मेडिकल का सामान तैयार रहीं यूनिट्स को कोरोनाकाल में 24 घंटे बिना कट बिजली उपलब्ध करवाने की चुनौती है।
ऊपर से भाखड़ा का जलस्तर 1524.3 फीट है, जो 64 फीट नीचे चला गया है। इसका सीधा असर बिजली उत्पादन पर पड़ना तय है। विभाग के मुताबिक यही हाल रहा तो अगले कुछ दिनों में अधिकतम मांग सात हजार मेगावाट के पार जा सकती है। वहीं, मांग बढ़ने से बिजली कटौती की परेशानी भी शुरू हो गई है। अभी राजपुरा और तलवंडी साबो के थर्मल प्लांटों से 590 लाख यूनिट्स की आपूर्ति हो रही है। पीएसपीसीएल दोनों निजी थर्मल से 1550 लाख यूनिट लेता है। सूबे को पीक सीजन में 14 हजार मेगावाट चाहिए। हम 1922 मेगावाट बिजली पैदा कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn